**3 ФЕВРУАРИ 2025 г.**

**Наказателно дело от общ характер №50/2025 година – 10:00 часа**

На 03.02.2025 година e проведено разпоредително заседание по наказателно дело №50/2025 година, образувано срещу лице с инициали А.Г.М., на 41 години от село Ралево.

Същият е обвинен в това, че в два последователни дни на месец юли 2024 година, в град Плевен, чрез проникване в частни домове, отнел чужди движими вещи.

Подсъдимият е многократно осъждан за извършени престъпления от общ характер, повечето от които кражби. Наложена му е мярка за неотклонение „Задържане под стража“.

В съдебното заседание подсъдимият е изявил желание да възстанови причинените от престъплението щети на пострадалите и да сключи споразумение с прокуратурата. Съдът му е дал възможност да извърши това и е насрочил следващо съдебно заседание, което да се проведе на 07.02.2025 година от 10:00 часа.

**Наказателно дело от общ характер №806/2024 година – 10:00 часа**

На 03.02.2025 година, състав на Плевенски окръжен съд е разгледал наказателно дело №806/2024 година, образувано срещу Х.Л.Х., роден 1981 година, от град Кнежа, обвинен в това, че

На 10.07.2024 година в град Кнежа направил опит да умъртви с нож повече от едно лица.

На гореспоменатата дата възникнал спор и сбиване между обвиняемия, пострадалите и други лица (техни роднини), по повод минало спречкване. По време на боя, обвиняемият извадил нож и нанесъл наранявания на трима, като нараняването на едното лице довело до обилна кръвозагуба и опасност за живота. Благодарение на навременната медицинска намеса, изразяваща се в спешна операция на засегнатите венозни съдове, не е настъпила неговата смърт. Другите две лица, които са получили порезно-прободна и порезна рани, не са били със сериозни животозастрашаващи наранявания.

В съдебното заседание са разпитани явилите се свидетели. Съдебното следствие не е приключило. Делото ще продължи с още разпити на 18.03.2025 година от 10:30 часа.

**Връзки с обществеността 3 февруари 2025 г.**

**e-mail:** **os\_press@abv.bg**